**35. СРЕДНО ЕЗИКОВО УЧИЛИЩЕ** **„ДОБРИ ВОЙНИКОВ”**

София 1164, район „Лозенец”, ул. „Добри Войников” № 16, тел. 866 10 60; 963 37 31

 e-mail: seu\_35@35sou.bg, сайт: 35sou.bg

**ПРОТОКОЛ № 2**

Днес, 10.12.2021 г., Комисията за стипендиите при 35. СЕУ „Добри Войников”, гр. София в състав: председател Албена Желязкова и членове: Лилия Манчева, Таня Кръстева, Татяна Иванова и Стойчо Динев проведе заседание при следния

**Дневен ред:**

1. Разглеждане на подадените заявления за отпускане на стипендии за първия учебен срок на учебната 2021/2022 година.
2. Определяне размера на стипендиите за първия учебен срок на учебната 2021/2022 година.
3. Разглеждане на мотивирани предложения за отпускане на еднократни стипендии на основание чл. 5, ал. 2 от ПМС №328/22.12.2017 г:
	1. Мотивирано предложение от Мила Ацева – преподавател по ФВС и Силвия Иванова – преподавател по философия и класен ръководител на IXб клас, за отпускане на ед­нократна стипендия за „постигнати високи резултати в дейности в областта на науките, технологиите, изкуствата и спорта“ на ученичка от IXб клас, станала републикански вицешампион по художествена гимнастика през септември 2021 г.;
	2. Мотивирано предложение от Лилия Манчева – преподавател по математика и ИТ за отпускане на ед­нократна стипендия за „постигнати високи резултати в учебната и извънкласна дейност“ на двама ученици от XII клас за активното им участие в дейността на ученическия съвет през целия период на обучението им в 35. СЕУ „Добри Войников” и във връзка с активното им участие в организирането и провеждането на патронния празник на училището.

**Решения**:

1. По т. **1.** от дневния ред:

От подадените **341** заявления за отпускане на стипендии за първия учебен срок на учебната 2021/2022 година бяха проверени 20% (68 бр.), при което се установи, че един ученик от **XIа** клас иедин ученик от **XIг** клас не отговарят на условията за получаване на сти­пен­дия поради това, че са допуснали **5 (пет)** или повечеотсъствия по неуважителни причини за предходната учебна година (**Приложение 1)**.

Останалите **339** заявления се допускат за класиране по видове стипендии.

1. По т. **2.** от дневния ред, съобразявайки се със средствата, предвидени за сти­пен­дии на учениците, Комисията реши размерът на стипендиите за първия учебен срок на учебната 2021/2022 година да бъде:
	* 1. За постигнати образователни резултати: **Приложение 2**

На учениците от **VIII** клас с бал от класирането, по-висок от **440** точки по **25,00 лв.** (двадесет и пет лева) на месец;

За учениците от **IX – XII** клас с успех Отличен (**6,00**) по **45,00 лв.** (четиридесет и пет лева) на месец;

За учениците от **IX – XII** клас с успех Отличен (**5,76 – 5,99**) по **40,00 лв.** (че­ти­ри­де­сет лева) на месец;

За учениците от **IX – XII** клас с успех Отличен (**5,50 – 5,75**) по **35,00 лв.** (тридесет и пет лева) на месец.

* 1. За подпомагане на достъпа до образование и предотвратяване от отпадане – по **40,00 лв.** (четиридесет лева) на месец; **Приложение 3**
	2. За подпомагане на ученици с трайни увреждания – по **40 лв.** (четиридесет лева) на месец; **Приложение 3**
	3. За подпомагане на ученици без родители или с един родител – по **40 лв.** (четиридесет лева) на месец; **Приложение 4**

Съгласно чл. 7, ал. 3 от ПМС №328/22.12.2017 г. учениците с право на сти­пендии по чл. 4, ал. 1, т. 3 и 4 и ал. 2 при класиране и за стипендия за постигнати образователни резултати имат право да получат 50 на сто от размера ѝ.

1. По т. **3** от дневния ред:

Да бъдат отпуснати **еднократни** стипендии за „постигнати високи резултати в учеб­на­та и извънкласната дейност и в дейности в областта на науките, технологиите, изкуствата и спорта“ в размер на **100 лв.** (сто лева) на трима ученици, съответно от IX**б,** XII**б** и XII**в** клас. **Приложение 5**

1. Комисията предлага на директора на училището:
	1. Да утвърди размера на различните видове стипендии за първия учебен срок на учебната 2021/2022 година и списъците за отпускането и изплащането им по банков път (съгласно **Приложение 1**, **Приложение 2**, **Приложение 3**, **Приложение 4, Приложение 5)**.
	2. Стипендиите на учениците от **VIII – XII** клас, които нямат банкови сметки, да бъдат изплатени **еднократно** **касово** от счетоводителя на училището за целия първи срок на учебната 2021/2022 годинав края на първия срок. **Приложение 6**

Настоящият протокол да се качи на сайта на училището и на информационното табло на втория етаж в училището за сведение на учениците.

Комисия:

Председател: Албена Желязкова ..................

 Членове: Лилия Манчева ..................

Таня Кръстева ..................

Татяна Иванова ..................

Стойчо Динев ..................